
I. Identifikácia a analýza aktuálneho stavu
Stručný popis, ako škola uplatňuje jednotlivé Štandardy dodržiavania zákazu segregácie vo výchove a vzdelávaní (s uplatňovaním, ktorých Štandardov má ŠaŠZ dobrú prax a pri uplatňovaní, ktorých Štandardov identifikuje nedostatky, a v čom sú ich príčiny)

Základná škola s materskou školou Plavecký Peter  je neplnoorganizovaná škola rodinného typu.  Školu navštevujú deti s rozmanitými potrebami (spoločenské, sociálne, etnické, ekonomické rozdiely, špeciálne výchovno-vzdelávacie potreby,...).  Základná škola a aj materská škola v oblasti výchovy a vzdelávania považuje za prioritnú stratégiu inkluzívneho prístupu ku všetkým žiakom. 
Stratégia inkluzívneho prístupu vo výchove a vzdelávaní považuje „formovanie a utváranie postojov, vzťahov a rovnakých práv všetkých ľudí za jednu z rozhodujúcich oblastí naplnenia cieľov inkluzívneho vzdelávania. Inklúzia predstavuje snahu umožniť komunitám, systémom a štruktúram bojovať proti diskriminácii vrátane škodlivých stereotypov, uznať rozmanitosť, podporiť účasť a prekonať prekážky vzdelávania a zapájania sa všetkých osôb, a to so zameraním na blaho a úspešnosť detí a žiakov so zdravotným postihnutím, zo sociálne znevýhodneného prostredia, s jazykovou odlišnosťou, nadaním a talentom. Na rozvoj potenciálu každého žiaka je potreba podpory dieťaťa, žiaka a študenta v ich individuálnej vzdelávacej ceste, ale aj podpora ich otvorenosti a pozitívnych postojov k druhým. Aby pedagógovia boli dobrými sprievodcami žiakov v rozvoji ich potenciálu, je nutné aby sami boli otvorení odlišnosti a dokázali vhodne personalizovať vyučovací proces.“1
          Základná škola s materskou školou Plavecký Peter sa dlhodobo usiluje o vytváranie inkluzívneho, bezpečného a rešpektujúceho prostredia pre každé dieťa. Škola využíva ľudský, empatický a individuálny prístup. Pedagógovia aktívne vytvárajú vzťah s každým dieťaťom i jeho zákonným zástupcom. Osobitná pozornosť je venovaná novoprijatým deťom, ktoré prichádzajú do predškolského alebo školského prostredia, aby ich adaptácia prebehla bez väčších problémov. Vyučujúci majú pozitívne skúsenosti s využívaním podporných opatrení, začlenením detí so ŠVVP. Zároveň pedagógovia hľadajú v deťoch silné stránky, ktoré pomáhajú rásť iným.
           1Stratégia inkluzívneho prístupu vo výchove a vzdelávaní (MŠVVaŠ SR, 2021). 
Škola venuje maximálnu pozornosť prevencii, čiže predchádzaniu diskriminácie a segregácie.
Pedagógovia sa priebežne, pravidelne vzdelávajú a aj budú vzdelávať v daných oblastiach v rámci ich profesijného rozvoja. Postupujú podľa Štandardov dodržiavania zákazu segregácie vo výchove a vzdelávaní, ktoré sú súčasťou školského poriadku. Výchovno – vzdelávacia činnosť prebieha v súlade so školským vzdelávacím programom MŠ a ZŠ, výchovným programom, ktorý zohľadňuje individuálne potreby žiakov. Zároveň sú pedagógovia pripravení segregáciu riešiť a odstraňovať ju v prípade, že by sa vyskytlo riziko segregácie. 

Štandard č. 1: Priestorová desegregácia  - predchádzanie  vytvárania segregovaných skupín (rozdeľovanie žiakov do tried, priestorov)
 Dobrá prax: V oddelení MŠ, triedach, v ŠKD sú deti bez ohľadu na ich etnický alebo sociálny pôvod . Monitorujeme zloženie tried, oddelení. Všetci žiaci majú možnosť využívať priestory školy určené na výchovu a vzdelávanie.  
Identifikované nedostatky a ich príčiny: Momentálne nemáme v tejto oblasti nedostatky.
2. Štandard č. 2: Organizačná desegregácia -   rovnaký prístup ku vzdelávacím aktivitám a mimoškolskej činnosti. 
Dobrá prax:  V škole máme aj  žiakov so ŠVVP,  ktorí sa postupne pri uplatňovaní podporných opatrení, pomocou mentorky  a odborných zamestnancov CPP začleňujú do výchovno-vzdelávacieho procesu, do kolektívu napriek diagnostikovaným ťažkostiam. 
Identifikované nedostatky a ich príčiny: V príslušnej triede by mal byť asistent. Žiadali sme o asistenta, ale nedostali sme ho . Nemáme na škole podporný tím, ktorý by intenzívne pracoval s deťmi, ktorých potreby si to vyžadujú.  Sú veľmi dlhé čakacie doby na odborné lekárske, pedagogicko - psychologické   vyšetrenia. Vyučujúci neraz musia riešiť jednotlivca so ŠVVP na úkor ostatných žiakov. Máme obmedzujúce časové podmienky. Príčinami  je nedostatok finančnej podpory od štátu (asistenti). 
Dobrá prax: Všetky deti majú rovnaký prístup na záujmové vzdelávanie (krúžky) a mimoškolskú činnosť. Pravidelne organizujeme spoločné podujatia pre celú školu (Športový deň - Cerová, Karneval, Deň detí, školský výlet a pod.), ktoré podporujú interakciu medzi žiakmi. 
Identifikované nedostatky a ich príčiny: Niektoré deti sa nezúčastňujú podujatí, aktivít, výletov. Príčinou je  nedostatočná podpora zo strany rodiny.
3. Štandard č. 3: Sociálna desegregácia – vytváranie priateľského a tolerantného prostredia bez predsudkov, bez ohľadu na  sociálne rozdiely. 
Dobrá prax:  Na škole pracujú pedagógovia, ktorí sú trpezliví, tolerantní, priateľskí a poskytujú individuálnu podporu deťom. Vytvárajú priateľské prostredie pre všetky deti.
Identifikované nedostatky a ich príčiny:  Chýba intenzívna, pravidelná osveta, vzdelávacie programy, besedy smerujúce k deťom, žiakom,  rodičom,  ktoré prispievajú k budovaniu pozitívnych, vzájomných vzťahov.
4. Štandard č. 4: Kurikulárna desegregácia  - rovnaký  prístup k obsahu a kvalite vzdelávania.
Dobrá prax: Škola poskytuje všetkým deťom kvalitné vzdelávanie k ich potrebám. Žiaci majú rovnaký prístup k  učebniciam a vzdelávacím materiálom. Na škole prebieha  diferencovaný výchovno-vzdelávací proces, ktorý je prispôsobený potrebám detí.
Identifikované nedostatky a ich príčiny: V heterogénnom oddelení v MŠ, ŠKD, ale aj v triede so spojenými ročníkmi je veľmi náročný výchovno – vzdelávací proces aj vzhľadom na individuálne potreby detí (ŠVVP), kde chýbajú asistenti.  Tiež je to ovplyvnené aj úrovňou základných vedomostí, sociálnych  zručností, čo vyučovanie v heterogénnych skupinách sťažuje. Príčinou je aj málo podnetné rodinné prostredie, neskorý nástup do predškolského zariadenia. 
Zavedenie štandardov: 
Štandardy sú súčasťou Školského poriadku“
· ZŠ Plavecký Peter – Dodatok č. 1 Štandardy dodržiavania zákazu segregácie vo výchove a vzdelávaní. 
Školské poriadky ZŠ a MŠ  so štandardami sú zverejnené na webovom sídle ZŠ s MŠ Plavecký Peter a v šatni ZŠ.


Identifikácia rizika segregácie: 
Škola využije na identifikáciu uplatňovania Štandardov postup uvedený  v ,,Nástroj na sebahodnotenie školy“ metodického materiálu Spolu v jednej lavici https://www.minedu.sk/data/att/b33/23399.9bd23f.pdf

II. Ciele a vízia plánu
Krátkodobé alebo dlhodobé ciele, ktoré škola chce dosiahnuť v oblasti zabezpečenia rovnakého prístupu k vzdelávaniu.

Hlavným cieľom a víziou školy je  vytvoriť inkluzívnu, otvorenú a prístupnú školu bez diskriminácie, kde sa každé dieťa cíti akceptované a má rovnaké šance na úspech bez ohľadu na svoju sociálnu situáciu či iné faktory (finančné zázemie, rodinná situácia, vzdelanie rodičov  a pod.), ale aj zabezpečiť rovnaký prístup k vzdelávaniu pre všetky deti, čo je kľúčové pre ohrozené skupiny.

Dlhodobé ciele 
· Vytvoriť bezpečné, inkluzívne,  rovnocenné školské prostredie pre každé dieťa.
· Identifikovať potreby detí a zabezpečiť im k jeho potrebám vzdelávanie, v ktorom každé dieťa má rovnakú šancu na úspech.
· Systematicky monitorovať  a riešiť prejavy segregácie.
Krátkodobé ciele 
	CIEĽ
	AKTIVITY
	TERMÍN

	Zvýšiť povedomie o problematike segregácie medzi pedagogickými zamestnancami.
	Aktualizačné vzdelávanie  zamerané na danú problematiku, školenia, individuálne vzdelávanie zamestnancov –  samoštúdium.
	november – december 2025

	Realizovať rôzne školské aktivity zamerané na rozvoj prosociálneho správania, ktoré umožňujú zapojenie všetkých detí bez ohľadu na ich pôvod, pohlavie, náboženské vyznanie alebo iné charakteristiky.
	Aktivity zamerané na prosociálne správanie – materiálna pomoc deťom zo sociálne znevýhodneného  prostredia – napr.  burza oblečenia a iných potrieb pre deti, charitatívna pomoc. 
	Priebežne počas šk. roka

	Umožňovať rozvíjanie osobnosti každého dieťaťa s uplatnením jeho jedinečnosti.
	Aktivity vyplývajúce zo ŠkVP.
Využívanie  programov na rozvíjanie osobnosti. Školská mediácia.
	Priebežne počas šk. roka

	Prispievať k budovaniu statusu školy a plnenie cieľa.
	Kultúrne, spoločenské, športové, aktivity, akcie, podujatia, generačné stretnutia, exkurzie, účasť na súťažiach. 
	Priebežne počas šk. roka

	Budovať rovesnícke vzťahy, empatiu u detí.
	Ranné a komunitné kruhy. Nenásilná komunikácia.
	Celoročne

	Otvorená komunikácia rodič-učiteľ-dieťa
	Školské aktivity, stretnutia rodičov, konzultácie učiteľ – rodič.
	Celoročne

	Dosahovať lepšie výsledky adaptácie detí zriadením mechanizmu spolupráce s rodičmi pred nástupom do MŠ a ZŠ. Nastaviť podporné opatrenia k potrebám detí, ktoré si to vyžadujú.
	Intenzívna spolupráca so zákonnými zástupcami, CPP, mentormi z RCPU Senica-Skalica – konzultácie, účasť, spolupodieľanie sa rodičov, mentorov, psychológov a iných odborníkov na výchovno-vzdelávacom procese.
	Priebežne počas šk. roka

	Vytvárať spoločenské akcie ako priestor pre aktívnu spoluprácu s rodičmi
	Aktivity a podujatia v obci – kultúrne podujatia, lampiónový sprievod, Vianočné trhy, Karneval, atď.
	Priebežne počas šk. roka

	Sprístupňovať informácie
	Zverejňovanie podporných materiálov na webovom sídle, na verejne prístupných miestach- plagáty, informačné a edukačné materiály.
Beseda s odborníkmi na danú tému.
	Priebežne počas šk. roka



III. Kroky na zlepšenie aktuálnej situácie
Konkrétne opatrenia (napr. podľa Časti B Metodickej príručky desegregácie vo výchove a vzdelávaní) a časový harmonogram rozvrhnutia aktivít a určenie zodpovedností za ich plnenie.

	Oblasť
	Opatrenie
	Opis aktivít
	Zodpovednosť
	Termín

	Priestorová a organizačná desegregácia
	Vytváranie heterogénnych skupín (vek, pohlavie, záujmy, vedomosti, zručnosti,...).


	Výchovno-vzdelávacie aktivity, činnosti v MŠ, ZŠ, ŠKD ( napr. skupinová práca), ktoré deti vedú  ku kooperácii, tolerancii vekových a iných rozdielov detí, rešpektovaniu jeden druhého, akceptovaniu rozličných názorov. 
	Všetci pedagógovia školy
	Priebežne

	Sociálna desegregácia
	Programy na rozvoj sociálnych zručností
	Implementácia programov zameraných na empatiu, toleranciu a prevenciu šikany. Pravidelné  ranné kruhy na témy okrem iného predsudkov a stereotypov.
	Triedni učitelia
	Priebežne počas šk. roka

	Spolupráca s rodinami
	Komunikácia podľa potrieb vytváranie pozitívnych vzťahov
	Konzultácia s triednym učiteľom, vychovávateľom o aktuálnych problémoch,.... 
	Triedne učiteľky, vychovávateľka
	Priebežne počas šk. roka

	Vzdelávanie zamestnancov 

	Interné školenia a workshopy.
Výber školení pedagogických zamestnancov na tému rovnosti a inklúzie.


	Organizovanie pravidelných interných školení na tému interkultúrnej komunikácie, práce s rôznorodým kolektívom a desegregácie. 
Sprístupňovať materiály pre pedagogických zamestnancov na podporu rozmanitosti a tolerancie.
	Riaditeľka, zástupkyňa pre MŠ 

	Priebežne počas šk. roka

	Sledovanie pokroku 

	Pravidelné vyhodnocovanie 

	Pravidelne, minimálne raz za polrok, monitorovať a hodnotiť pokrok v oblasti plnenia tohto plánu. Využívať dotazníky pre žiakov, rodičov a učiteľov. 
	Pedagogická rada 

	 január, jún 2026 


	Kurikulárna desegregácia 

	Diferencované vyučovanie a podpora.
Zabezpečenie dostupnosti didaktických pomôcok.

	Zabezpečiť, aby učitelia vedeli prispôsobiť metódy a obsah vzdelávania individuálnym potrebám žiakov. Využívanie individuálnych vzdelávacích plánov a pedagogickej podpory. 

	Všetci pedagogickí zamestnanci 

	Priebežne



IV. Podpora a spolupráca
Identifikácia partnerov, ktorí môžu škole pomôcť (napr. NIVAM, neziskové organizácie,) a zapojenie rodičov a komunity (napr. informačné stretnutia).

Spolupráca s odbornými, poradenskými, metodickými inštitúciami, organizáciami:
· CPP (Centrum poradenstva a prevencie)  - intenzívna, pravidelná spolupráca s CPP Senica pri zabezpečení psychologického a špeciálno-pedagogického poradenstva pre deti a ich rodiny, pri stanovení podporných opatrení, pri vzdelávaní pedagógov.
· RCPU pre okresy Senica a Skalica – pravidelná spolupráca s mentorkami v oblasti vzdelávania pedagógov, pomoci, podpory deťom, učiteľom.
· NIVAM (Národný inštitút vzdelávania a mládeže) – využívanie podporných, metodických materiálov, účasť na vzdelávaniach zaoberajúcich sa inklúziou, prevenciou segregácie.

Spolupráca s miestnymi a regionálnymi organizáciami, ktoré sa spolupodieľajú na integrácii, organizácii, uskutočňovaní aktivít, podujatí, súťaží rôzneho zamerania pre deti rôznych skupín napr. Jednota dôchodcov Plavecký Peter, DHZ Plavecký Peter,  Záhorské osvetové stredisko v Senici, Okresné riaditeľstvo HaZZ v Senici, kmeňová ZŠ s MŠ Cerová...

Zapojenie rodičov  
· Pravidelné informačné stretnutia  
           Otvorené stretnutia a konzultácie s rodičmi, kde sa budú preberať aj prípadné otázky rovnosti  a inklúzie, konzultačných hodín pedagógov.

· Spoločné podujatia. Angažovať rodičov aj zo sociálno – znevýhodneného prostredia do organizácie spoločných školských podujatí (napr. vianočné trhy, kultúrne vystúpenia, karneval, ...), aby sa podporili vzájomné, ľudské vzťahy založené na empatii a prosociálnom správaní.

V. Očakávané výsledky

Vo všeobecnosti sa očakáva, že pri aplikovaní Plánu uplatňovania Štandardov dodržiavania zákazu segregácie vo výchove a vzdelávaní sa zabezpečí spravodlivý a rovný prístup k vzdelaniu pre všetky deti, bez ohľadu na ich sociálny, etnický, kultúrny alebo zdravotný stav. Plán vedie k znižovaniu segregácie a diskriminácie v školách a odstránenie všetkých praktík, ktoré vedú k oddeleniu detí podľa etnických, sociálnych alebo zdravotných kritérií.

VI. Zdroje financovania

Rozpočtové prostriedky školy, zriaďovateľa prostriedky získané z projektov, 2%.

Komunikácia - jasná, transparentná a efektívna. Výsledky z Plánu uplatňovania Štandardov dodržiavania zákazu segregácie vo výchove a vzdelávaní sa zahrnú do Správy o výchovno-vzdelávacej činnosti, jej výsledkoch a podmienkach za aktuálny školský rok. O výsledkoch a zisteniach budú informovaní zákonní zástupcovia a Rada školy. Spätnú väzbu na dodržiavanie plánu získame zhodnotením v závere školského roka. Tento dokument zohľadňuje aktuálnosť legislatívnych rámcov, akceptujúcich rôznorodosť, implementujúci premeny tradičnej školy na modernú, akceptujúcich inakosť učiacich sa, osobitosti učiacich, rôznorodosť zúčastnených, skúsenosti a fakty z praxe. Práve preto je dokumentom podliehajúcim neustálemu dopĺňaniu a revidovaniu. Jeho dodržiavaním a uplatňovaním sa zvyšuje status, atraktivita a úspešnosť školy. Uplatňovanie Štandardov slúži ako preventívne opatrenie na identifikáciu potenciálnych rizík segregácie a vytvára predpoklad pripravenosti konať smerom k odstráneniu potenciálnej segregácie, ak k nej dôjde. Pri prevencii segregácie škola uplatňuje Štandardy predovšetkým prostredníctvom vykonávania preventívnych opatrení na zníženie rizika segregácie. Tieto opatrenia sú načrtnuté v Metodickej príručke desegregácie vo výchove a vzdelávaní.


Prerokovaný a schválený: 	na zasadnutí pedagogickej rady 27.8.2025

Vydaný ku dňu: 1.9.2025




Užitočné odkazy na odborné materiály pre školy a zriaďovateľov k desegregácii - https://www.minedu.sk/odborne-materialy-pre-skoly-azriadovatelov-kdesegregacii/
Nižšie uvedené metodické materiály môžu pri aktívnej činnosti školy, školského zariadenia a jeho zriaďovateľa prispieť k prevencii a odbúraniu segregovaného vzdelávania a k zabezpečeniu rovnakého prístupu k vzdelávaniu.
Metodické a strategické materiály MŠVVaM SR a jeho priamo riadených organizácií:
· Metodická príručka desegregácie - 2. aktualizované vydanie platné od 1.1.2025 (MŠVVaM SR, 2024)
· Metodická príručka desegregácie - 2. aktualizované vydanie v maďarskom jazyku (MŠVVaM SR, 2024)
· Spolu v jednej lavici (MŠVVaŠ SR, 2022)
· Metodika podporujúca inkluzívne vzdelávanie v školách (ŠPÚ, 2015)
· Multikultúrna výchova v predprimárnom vzdelávaní (MPC, 2014)
· Učíme sa žiť v pestrom svete (MPC, 2008)
· Referenčný rámec kompetencií pre demokratickú kultúru (ŠPÚ)
· Vzdelávací a metodologický portál:  Spolu • Together • Jekhetane (ŠPÚ)
· Internetový portál: Vzdelávanie 21. storočia (NIVaM)

Inšpiratívne materiály na podporu tolerancie, inklúzie a rozmanitosti
· Sprievodca wellbeingom v školskom prostredí (ŠŠI, 2023)
· Index inklúzie (NDS, 2019)
· Mýty a fakty o Rómoch (Človek v ohrození, 2018)
· Referenčný rámec kompetencií pre demokratickú kultúru (Rada Európy, 2018)
· Metodický výklad pre efektívne uplatňovanie princípov desegregácie, degetoizácie a destigmatizácie (3D) (ÚSVRK, 2018)
· Desegregace.cz (PAQ Research)
· Príručky: Školy, ktoré menia svet (IPAO, 2017 – 2023)
· Fighting school segregation in Europe through inclusive education (Council of Europe, 2017)
· My s nimi a oni s nami (Človek v ohrození, 2015)
· Chance for Children Foundation: Manuál boje proti segregaci romských dětí v předškolním a základním vzdělávání (Nadace Šance Detěm, 2013)
· Segregácia alebo inklúzia Rómov vo vzdelávaní: Voľba pre školy? (OSF, 2012)
· Výchova k tolerancii hrou (PDCS, 2007)






